पाएं अपने शहर की ताज़ा ख़बरें और फ्री ई-पेपरडाउनलोड करें
भारतीय खिलाड़ियों और एथलीट्स को कोरोना वैक्सीन लगाना शुरू कर दी गई है। इसी कड़ी में गुरुवार को 35 साल के क्रिकेटर शिखर धवन को भी पहला डोज लगाया गया। साथ ही टोक्टो ओलिंपिक के लिए जाने वाले शूटर्स, कोच और अधिकारियों को भी वैक्सीन लगाई गई। यह वैक्सीन खिलाड़ी और एथलीट्स को उन्हीं के शहर में लगाई गई। टीम इंडिया के हेड कोच रवि शास्त्री मार्च में ही सीनियर सिटिजन होने के नाते पहला डोज लगवा चुके हैं।
IPL 2021 सीजन कोरोना के कारण बीच में ही सस्पेंड कर दिया गया। धवन लीग में दिल्ली कैपिटल्स के लिए खेलते हैं। उन्होंने सोशल मीडिया के जरिए कहा कि वैक्सीन लगवा ली है। हमारे फ्रंट लाइन वॉरियर्स की लगन और समर्पण का आभार कभी नहीं चुका पाएंगे। कृप्या मौका मिले तो जल्द वैक्सीन लगवाएं और इसमें किसी प्रकार से हिचकने की जरूरत नहीं है। यह हमें कोरोनावायरस से लड़ने में मदद करेगी।
दिल्ली कैपिटल्स के ओपनर शिखर धवन ने IPL 2021 सीजन में अब तक सबसे ज्यादा 380 रन बनाए। ऑरेंज कैप भी उनके ही पास है।
मनु भाकर समेत कुछ शूटर्स पिछले महीने ही डोज ले चुके
नेशनल राइफल एसोसिएशन ऑफ इंडिया (NRAI) ने कहा कि ओलिंपिक क्वालिफाई सभी शूटर्स को वैक्सीन लगवा दी गई है। कुछ को दिल्ली में और कुछ को उनके ही शहर में डोज दिया गया। पिस्टल इवेंट की मनु भाकर और राइफल इवेंट की अंजुम मौदगिल समेत टीम के कुछ शूटर्स पिछले ही महीने पहला डोज ले चुके हैं।
तीरंदाजों की महिला-पुरुष टीम को वैक्सीन लग चुकी
टोक्यो ओलिंपिक के लिए घोषित तीरंदाजी की महिला और पुरुष दोनों टीम को वैक्सीन के दोनों डोज लग चुके हैं। ओलिंपिक कोटा हासिल करने वाली पुरुष टीम में अतनुदास, तरुणदीप राय और प्रवीण जाघव शामलि हैं। वहीं, महिलाओं में व्यक्तिगत कोटा हासिल करने वाली दीपिका कुमारी के अलावा अंकिता भगत और कोमोलिका बारी को टीम में शामिल किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva awa_Deva awa_Deva hin_Deva hin_Deva zho_Hant eng_Latn